Τα Φιλαράκια

Υπόθεση

Η Rachel Green φεύγει την ημέρα του γάμου της και αναζητά την παιδική της φίλη Monica Geller, μια σεφ στην Νέα Υόρκη. Γίνονται συγκάτοικοι και η Rachel έρχεται κοντά με τους φίλους της Μόνικα: τον Joey που παλεύει να γίνει ηθοποιός, τον διευθυντή πληροφορικής Chandler, την μασέρ και μουσικό Phoebe και τον πρόσφατα διαζευγμένο παλαιοντολόγο Ross, ο οποίος είναι ο μεγαλύτερος αδελφός της Μόνικα. Για να υποστηρίξει τον εαυτό της, η Rachel γίνεται σερβιτόρα στο Central Perk, την καφετέρια του Μανχάταν, όπου είναι το στέκι της παρέας.
Τα επεισόδια απεικονίζουν συνήθως κωμικές και ρομαντικές περιπέτειες των φίλων αλλά και θέματα σταδιοδρομίας, όπως τον Joey να ψάχνει για ρόλους και την Rachel να αναζητά θέσεις εργασίας στη βιομηχανία της μόδας. Κατά την διάρκεια των δέκα χρόνων που κρατάει το σίριαλ ο Ρος παντρεύεται 3 φορές και αποκτά παιδί με την Rachel, o Chandler και η Monica παντρεύονται όπως και η Phoebe παντρεύεται τον Mike Hannigan.

Ρέιτσελ Γκριν

H Rachel είναι το κλασσικό κακομαθημένο κοριτσάκι που τρώει τα λεφτά του μπαμπά. Θα κάνει την επεισοδιακή εμφάνιση της στη σειρά όταν θα παρατήσει το μέλλοντα σύζυγο της και θα πάει τρέχοντας στο Central Perk. Εκεί ψάχνει να βρει τη Monica παλιά συμμαθήτρια και κολλητή της από το Λύκειο με την οποία όμως δεν είχαν κρατήσει επαφή. Η Rachel δεν είχε αναγκαστεί ποτέ να φροντίσει μόνη τον εαυτό της και έτσι όταν ο πατέρας της αρνείται να πληρώνει πλέον για τα ..ψώνια της, η παρέα των παιδιών της συμπαραστέκεται. Συγκατοικεί με την Monica, πιάνει δουλειά ως σερβιτόρα στο Central Perk και μια νέα ζωή ξεκινά για αυτήν. Αρκετά επεισόδια της σειράς αφορούν το love story Rachel-Ross το οποίο ξεκινάει από παλιά. O Ross είναι ερωτευμένος μαζί της από τότε που ήταν στο Λύκειο αλλά δεν κατάφερε να της το εξομολογηθεί τότε. Αποφασίζει όμως να της το πει επιτέλους τώρα, κάτι που δεν αποδεικνύεται και τόσο εύκολο τελικά. Επίσης ερωτευμένος με τη Rachel είναι και ο Gunther ένας σερβιτόρος της καφετέριας που συχνάζουν τα παιδιά. Τελικά, στο τελευταίο επεισόδιο της σειράς, τα ξαναφτιάχνει με τον Ρος και υπονοείται ότι αυτή τη φορά δεν θα τα ξαναχαλάσουν ποτέ, δίνοντας το Happy End του love story: " Ross & Rachel".

Μόνικα Γκέλερ

Η Μόνικα είναι σεφ. Είναι η μικρότερη αδελφή του Ρος, λίγο ψυχαναγκαστική και αρκετά ιδιότροπη με την καθαριότητα. Προς το τέλος της σειράς έγινε και σύζυγος του Τσάντλερ.
Όταν ήταν παιδί και έφηβη η Μόνικα ήταν παχύσαρκη. Έχασε όλα τα περιττά κιλά λίγο διάστημα αφότου έφυγε από το σχολείο. Αργότερα εργάστηκε (μετά από περιόδους ανεργίας ή εργασίας σαν σερβιτόρα) ως σεφ σε ακριβό εστιατόριο (Javu's). Η σχέση της με τον Τσάντλερ ξεκίνησε στον Λονδίνο (όπου γίνονταν ο γάμος του αδελφού της, Ρος) και αφού την κράτησαν κρυφή για ένα μικρό διάστημα την επισημοποίησαν και τελικά παντρεύτηκαν. Οι προσπάθειες τους να αποκτήσουν παιδί δεν καρποφόρησαν (είχαν και οι δύο προβλήματα) και προς το τέλος της σειράς (10ος κύκλος) αποφάσισαν να υιοθετήσουν το παιδί μίας άλλης γυναίκας. Χωρίς να το γνωρίζουν επρόκειτο τελικά για δίδυμα, τα οποία, με τη σύμφωνη γνώμη της βιολογικής τους μητέρας, τα κράτησαν και τα δύο.

Φοίβη Μπουφέ

Η Φοίβη είναι μάλλον η πιο τρελή και χαζή της παρέας. Έχει περάσει πολύ δύσκολα παιδικά χρόνια, τα οποία όμως χρησιμοποιεί με κάθε ευκαιρία ως δικαιολογία ή για να πετύχει πράγματα. Ο πατέρας της εγκατέλειψε την οικογένεια του όταν αυτή και η δίδυμη αδερφή της ήταν μικρές, ενώ η μητέρα της κάποια χρόνια αργότερα αυτοκτόνησε αφήνοντας της με τον πατριό τους. Τελικά έμειναν μόνες όταν και αυτός κατέληξε στη φυλακή. Αργότερα ανακαλύπτει ότι η πραγματική της μητέρα ζει και ότι τις μεγάλωσε η κολλητή της φίλη. Η Phoebe ζούσε κάποιο διάστημα στους δρόμους κάνοντας παρέα με κακοποιούς, ενώ στον 9ο κύκλο της σειράς ανακαλύπτει πως όταν ήταν 14 είχε ληστέψει τον ...Ross! Με την αδερφή της έχουν πολύ κακές σχέσεις και μιλούν μόνο όταν παρουσιαστεί κάποια ανάγκη. Η Phoebe είναι οικολόγος αλλά και χορτοφάγος, αφού δεν τρώει τίποτα που να έχει ..πρόσωπο. Είναι επαγγελματίας μασέρ και κάποιο διάστημα έμενε με τη Monica. Αλλά επειδή δε την άντεχε τελικά μετακόμισε στο σπίτι της γιαγιάς της. Η Phoebe είναι ταλαντούχα μουσικός, παίζει που και πού μουσική στο Central Perk, όχι πάντα επιτυχημένα

Τζόι Τριμπιάνι

Ο Joey έχει Ιταλική καταγωγή, γεννημένος σε μια οικογένεια με 7 αδερφές. Άρχισε να κάνει παρέα με τα "φιλαράκια" όταν ουσιαστικά "τυχαία" συγκατοίκησε με τον Chandler, ο οποίος έγινε και ο καλύτερος του φίλος. Είναι ηθοποιός που μονίμως ψάχνει δουλειά, ενώ δε φαίνεται να είναι και τόσο εύστροφος. Παρ' όλα αυτά έχει τεράστια επιτυχία στις γυναίκες, την οποία μάλλον οφείλει στη φράση "How you doin'?".. Το πιο αγαπημένο πράγμα στο κόσμο γι' αυτόν ( μαζί με το σεξ βέβαια ) είναι το φαγητό. Και είναι γνωστό σε όλους ότι ο Joey ποτέ δε μοιράζεται το φαγητό του! Στο κρεβάτι του Joey θα βρείτε το αγαπημένο του κουκλάκι πιγκουίνο (τον Hugsy) με το οποίο κοιμάται πάντα μαζί. Ο Joey φαίνεται να είναι πιστός και καλός με τους φίλους του. Δυσανασχετεί όταν πρέπει να πει ψέματα στους υπόλοιπους, ενώ νοιάζεται και φροντίζει πάντα τους υπόλοιπους της παρέας.

Τσάντλερ Μπινγκ

Ο Chandler είναι φίλος με τον Ross από το κολέγιο. Συγκατοικεί με τον καλύτερο του φίλο τον Joey στο διαμέρισμα απέναντι από αυτό της Monica. Μάλιστα όταν παντρεύεται τη Monica και αγοράζουν σπίτι έχουν και ένα ειδικά διαμορφωμένο "Joey" δωμάτιο. Ο Chandler φαίνεται να μην είναι και τόσο περήφανος για τους γονείς του. Η μητέρα του είναι συγγραφέας ερωτικών μυθιστορημάτων ενώ ο πατέρας του είναι cross-dresser. Λατρεύει τις πλάκες και δεν μπορεί να σοβαρευτεί ακόμα και σε σοβαρά γεγονότα. Επίσης συχνά είτε μπλέκει σε καταστάσεις που τον κάνουν να φαίνεται ομοφυλόφιλος είτε οι άλλοι πιστεύουν μόλις τον γνωρίζουν ότι είναι. Τέλος κανείς από την παρέα δε φαίνεται να ξέρει τι δουλειά κάνει ο Chandler. Πριν τη Monica o Chandler είχε σχέση με τη Janice, μια γυναίκα με τσιριχτή φωνή που αρέσκεται να φωνάζει τη φράση "Oh... my... God!!". Τελικά δε θα μπορέσει να την αποφύγει εύκολα και θα συναντιούνται κάθε φορά που δεν θα το περιμένει.

Ρος Γκέλερ

Ο Ρος είναι καθηγητής παλαιοντολογίας σε πανεπιστήμιο της Νέας Υόρκης. Σε όλη τη διάρκεια της σειράς παντρεύτηκε και χώρισε 3 φορές (Ένα μόνιμο αστείο των φίλων του είναι ότι ανά πάσα στιγμή επίκειται ο γάμος του ή άλλο ένα διαζύγιο). Με την πρώτη του σύζυγο, την Κάρολ, χώρισαν γιατί η Κάρολ ήταν λεσβία, ερωτεύτηκε και άρχισε μετά το διαζύγιο, να συζεί με μία άλλη γυναίκα. Έχουν έναν γιο, τον Μπεν, που μεγαλώνει με τη μητέρα του και την ερωμένη της· ο Ρος τον βλέπει τα Σαββατοκύριακα. Αργότερα πέρασε ένα διάστημα με την Ρέιτσελ, με την οποία ήταν ερωτευμένος από το Λύκειο. Αφού χώρισαν γνώρισε την Έμιλι, μία αγγλίδα, με την οποία σχεδίασε και πραγματοποίησε έναν γάμο στο Λονδίνο ο οποίος όμως κατέρρευσε γρήγορα, ουσιαστικά επειδή ο Ρος ήταν ακόμη ερωτευμένος με την Ρέιτσελ. Τελικά, μετά από ένα τυχαίο περιστατικό, η Ρέιτσελ μένει έγκυος μαζί του και η σχέση τους αποκαθίσταται πλήρως μόνο μετά της γέννηση της κόρης τους Έμμας. Τελικά, στο τελευταίο επεισόδιο της σειράς, τα ξαναφτιάχουν.

Απήχηση

Η σειρά προβλήθηκε σε περισσότερες από 120 χώρες σε όλο τον κόσμο. Το τελευταίο επεισόδιο της το παρακολούθησαν στις ΗΠΑ περισσότεροι από 50 εκατομμύρια τηλεθεατές.
Η όγδοη περίοδος της σειράς έφτασε στην πρώτη θέση των προγραμμάτων με την υψηλότερη τηλεθέαση για την τηλεοπτική περίοδο 2001-2002 με 24.500.000 κατά μέσο όρο ανά επεισόδιο.